[{"text_idx": "#000001", "text": "Croeso i The Flora: Tafarn yn Cathays ydy hon, gyda choctels a fyddai\u2019n gallu herio coctels canol y ddinas, bwyd cyffrous ac arloesol."}, {"text_idx": "#000002", "text": "Croeso i The Flor: Tafarn yn Cathays ydy hon, gyda choctels a fyddai\u2019n gallu herio coctels canol y ddinas, bwyd cyffrous ac arloesol, e\u0302l a chwrw o safon wych, gwasanaeth cyfeillgar, digwyddiadau da a gardd gwrw braf!"}, {"text_idx": "#000003", "text": "Mae The Flora wedi neidio i ben rhestr tafarndai gorau Cathays ar o\u0302l ei hadnewyddu yn ddiweddar. Mae\u2019r dafarn \u2013 sy\u2019n hoff lecyn gan fyfyrwyr bellach \u2013 wedi ei thrawsnewid yn lle ffasiynol, trefol i fyfyrwyr a gweithwyr proffesiynol ifainc. Mae\u2019r addurniadau mewnol yn greadigol, gwahanol a chyfoes; mae\u2019r diodydd yn flasus iawn a fforddiadwy ac mae\u2019r bwyd wedi ennill clod iddynt, yn enwedig eu cinio dydd Sul sy\u2019n annatod wrth enw The Flora bellach. Os ydych chi am fynd yno ar ddydd Sul, buasai\u2019n syniad cadw bwrdd o flaen llaw."}, {"text_idx": "#000004", "text": "Mae\u2019r tu allan yr un mor cw\u0302l, braf a gla\u0302n a\u0302\u2019r tu mewn. Mae yno fwrdd pw\u0302l, digon o seddau a byrddau, goleuadau bychain ac yn bwysicach fyth, mae\u2019n cael digon o olau\u2019r haul. Dyma sy\u2019n gwneud hon yn un o\u2019r gerddi cwrw gorau yn yr haf!"}, {"text_idx": "#000005", "text": "Mae The Flora yn enwog am ei digwyddiadau ardderchog, megis y cwis nos Lun poblogaidd, y re\u0302fs gardd a\u2019r nosweithiau meic agored agos atoch chi."}]